Guinness rekordlar kitobi
„Ginnes rekordlar kitobi“ (yoki „Ginnes jahon rekordlari“ (inglizcha: Guinness World Records); Ginness deb oʻqiladi) — jahonda kiritilgan rekordlar, eng gʻaroyib narsalar haqida maʼlumotlar kiritilgan kitob. Guinness rekordlar kitobi — tabiat va insoniyat olamidagi olamshumul ulkan yutuqlar, noyob hodisalar va gʻaroyib voqealar haqidagi xabarlardan iborat boʻlgan maʼlumotnoma nashr. 1955-yildan beri ingliz nashriyoti Guinness Publishing tomonidan har yili (1957-, 1959-yildan tashqari) nashr etib kelinadi. 1990-yilgacha 37 tilda 264 marta, (umumiy adadi 65 million nusxadan ziyod) nashr etilgan. Dunyodagi eng koʻp oʻgʻirlanadigan kitob ham „Guinness rekordlar kitobi“dir. Uning har yili 2700 tasi oʻgʻirlanar ekan[manba kerak].